Hastighedsproblemer når du åbner PDF-filer med Reader eller Acrobat via en terminalserver
Når du åbner PDF-filer i Adobe Acrobat eller Adobe Reader i et terminalserver-/Citrix-miljø, er skærmbilledet lang tid om at opdatere via en RDP-forbindelsen. Dette problem er især tydeligt, når du ruller gennem PDF-dokumenter, der indeholder billeder i høj opløsning.
Løsning 1: Opdater indstillingerne for sidevisning i Acrobat eller Reader.
Juster følgende indstillinger i Acrobat eller Reader. Du kan enten deaktivere indstillingerne direkte i Reader/Acrobat under "Rediger > Indstillinger > Sidevisning > Gengivelse" eller bruge registreringsdatabasenøglerne til systemadministratorer:
deaktiver "2D Graphic acceleration" HKCU\Software\Adobe\Acrobat Reader\9.0\AVDisplay - bUse2DGPUf=dword:0
deaktiver "Smooth images" HKCU\Software\Adobe\Acrobat Reader\9.0\Originals - bAntialiasImages=dword:0
deaktiver "Smooth line art" HKCU\Software\Adobe\Acrobat Reader\9.0\Originals - bAntialiasGraphics=dword:0
indstil "Udjævn tekst" til Ingen (valgfrit: nogle kunder synes, at hastigheden er acceptabel uden at indstille Udjævn tekst til Ingen)
Ændring af værdierne i registreringsdatabasen understøttes ikke officielt af Adobe, og de udføres på egen risiko. Du bør kun ændre indstillingerne i registreringsdatabasen, hvis du har de passende rettigheder samt erfaring på området.
Systemadministratorer bør først ændre indstillingerne i dialogboksen Indstillinger i Adobe Reader (ikke via registreringsdatabasen) og afprøve hastigheden i Citrix. Når du har den rette kombination af indstillinger, der virker, skal du nedskrive værdien for registreringsdatabasenøglerne, så du kan bruge dem til dine andre Reader-installationer. Det er vigtigt, fordi værdien på nøglen i AntialiasThreshold kan variere (0, 1 eller 12) afhængig af, hvilke af de andre indstillinger der er deaktiverede.
Bemærk: Disse indstillinger øger visningshastigheden på forbindelser med lav båndbredde, men de kan reducere visningshastigheden via LAN-forbindelser. Du er nødt til at afprøve dette grundigt.
Løsning 2: Brug et RDP-komprimeringsværktøj til at komprimere de data, der sendes "via ledningen".
RDP sender hele sættet af billeddata, hver gang et billede scrolles på siden. Når alle data sendes på én gang, kan det medføre trafikpropper i netværksforbindelsen, især med begrænset båndbredde. Nogle kunder har haft succes med at øge visningshastigheden på Terminalserveren via forbindelser med lav båndbredde vha. følgende værktøj: http://www.ericom.com/ericom_blaze.asp
I Acrobat eller Reader er der ingen generelle løsninger til at løse hastighedsproblemer via en terminalserver. Hastighedsproblemer er ofte baseret på netværksforbindelsens båndbreddebegrænsninger, eller selve RDP-protokollen.
RDP-protokollen håndterer ikke altid billeddata særligt godt. En terminalserver i Windows 2003 Server bruger RDP-version 5.2. En terminalserver i Windows 2008 Server bruger RDP-version 7.0, hvilket øger visningshastigheden for billeder. Derfor kan en opgradering til et nyere operativsystem også øge hastigheden, hvis det bruger en nyere RDP-version såsom 7.0.
Her er en artikel fra Citrix, der henviser til det samme problem:
og et indlæg på vores fora der diskuterer det samme emne: